John Bennet Lawes

John Bennet Lawes (28. joulukuuta 1814 Rothamsted, Harpenden, Hertfordshire – 31. elokuuta 1900 Rothamsted) oli brittiläinen keksijä ja maataloustieteilijä. Hän perusti Rothamstedin koetilan, jossa kokeili superfosfaatin käyttöä lannoitteena. Tämä oli ensimmäisiä kemiallisia lannoitteita. Koetilalla saavutettujen tulosten perusteella Lawes patentoi menetelmän, jolla fosfaattimalmia käsiteltiin rikkihapolla ja saatiin superfosfaatiksi kutsuttua lannoitetta.

Lawes opiskeli Etonissa ja Oxfordissa. Hän julkaisi yli 120 tieteellistä artikkelia.

Lähteet 

Brittiläiset tieteilijät
Brittiläiset keksijät
Maataloustieteilijät
Royal Societyn jäsenet
Vuonna 1814 syntyneet
Vuonna 1900 kuolleet